6.Pielikums
TEHNISKĀ SPECIFIKĀCIJA
“ Ārējo siltumapgādes tīklu pievada būvniecība uz Vaidavas ielu 15, Valmierā, Valmieras novadā”

DARBA UZDEVUMS UN KVALITĀTES PRASĪBAS

1. Iepirkuma priekšmets paredz siltumtrases pievada izbūvi no projektētā (BP “Ārējo siltumapgādes tīklu būvniecība Vaidavas ielā, Valmierā, Valmieras novadā”) perspektīvā atzara uz ēku Vaidavas ielā 15, ar pievienojumu esošajiem iekšējiem siltumtīkliem Vaidavas ielā 15, Mezgls M2 izmantojot rūpnieciski izolētas tērauda caurules un veidgabalu.
2. Darbi tiek veikti saskaņā ar būvdarbu apjomiem “Ārējo siltumapgādes tīklu pievada būvniecība SAT (Pielikums Nr.7) un Iepirkuma (Pielikums Nr.6.1.)
3. Būvdarbi ietver visus tāmēs un iepirkuma līgumā paredzētos, Iepirkuma priekšmeta realizācijai nepieciešamos darbus, darbiem nepieciešamo materiālu un iekārtu piegādi, pieregulēšanu, palaišanu, utilizāciju, izpilddokumentācijas un citas dokumentācijas sagatavošanu, Būvdarbu vadību un organizēšanu, visu atļauju, saskaņojumu saņemšana no valsts un pašvaldības iestādēm, kā arī citām kompetentām iestādēm, kā arī to reģistrācijas veikšana, ja tas ir nepieciešams saskaņā ar spēkā esošās Latvijas Republikas likumdošanas normām Būvdarbu uzsākšanai, veikšanai un pabeigšanai un Objekta nodošanai ekspluatācijā, un citas darbības, kuras izriet no iepirkuma līguma.
4. Tāmēs norādīto Būvdarbu izpilde, izstrādājumu uzstādīšana un iekārtu montāža ietver pilnu Būvdarbu ciklu līdz attiecīgās detaļas, mezgla, izstrādājuma vai iekārtas gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa, vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām, ietverot visus nepieciešamos Būvdarbus konkrēta darba izpildei, arī esošo tehnoloģisko šahtu atsegšanu, pārbūvi un aizdarīšanu un jaunu montāžas šahtu izbūvi sienu un pārsegumu šķērsošanai, nepieciešamo caurumu izveidi un aizdari. Materiāliem un izstrādājumiem jābūt savstarpēji saderīgiem.
5. Izpildītājs nodrošina, ka ar Būvdarbiem netiktu bojātas saglabājamās inženierkomunikācijas un konstrukcijas ( t.sk., pazemes), izpildītie un izpildīšanā esošie Būvdarbi, nokrautie materiāli un iekārtas, būvlaukuma apkārtnē esošie apstādījumi, citas ēkas vai zemes. To bojājuma gadījumā izpildītājs nekavējoties novērš defektu ar saviem spēkiem un par saviem līdzekļiem.
6. Satiksmes organizācijas shēmas un materiālu novietni nepieciešams saskaņot ar pasūtītāju “Darbu veikšanas projektā” pirms būvdarbu uzsākšanas. Darbu veikšanas projektu saskaņo Pasūtītājs, autoruzraugs un būvuzraugs. 
7. Izpildītājam Būvdarbi ir veicami paralēli Pasūtītāja darbībai, nodrošinot tā personālam un citiem iestādes apmeklētājiem drošu plūsmu Būvdarbu zonā.
8. Visi Būvdarbi, kas var traucēt Pasūtītāja darbībai (troksnis, vibrācija, ūdens vai elektrības padeves traucējumi u.c.) jāsaskaņo ar Pasūtītāja pārstāvi 2 (divas) dienas iepriekš. Izpildītājam pēc Pasūtītāja pieprasījuma jāpārtrauc Būvdarbi (demontāža, atkritumu savākšana u.c.), kuri rada trokšņus pasūtītāja noteiktajā “klusajā stundā” un/vai tiek traucēta Pasūtītāja darbība. 
9. Izpilddokumentācija jāiesniedz elektroniski un papīra formātā - jānoformē vienā sējumā, ar titullapu, jāpievieno satura rādītājs (lapas secīgi numurētas). Sējumā jāpievieno izmantoto materiālu atbilstības deklarācijas, ūdensvada skalošanas, dezinfekcijas un spiediena pārbaudes akti, izpildrasējumi, instrukcijas armatūras apkopei un uzturēšanai, kā arī instruktāžas aktus, kurus parakstījuši Pasūtītāja atbildīgie speciālisti par instruktāžu.
10. Būvdarbi jāsaskaņo ar būvprojektā norādītajiem inženiertkomunikāciju turētājiem un saskaņotājiem.
11. Ja būvprojektā vai tāmē vai citā Iepirkuma procedūras dokumentācijā ir norāde vai atsauce uz konkrētiem ražotājiem, materiāliem, precēm vai izstrādājumiem, piegādātājs var piedāvāt to ekvivalentus. Ja piegādātājs piedāvā ekvivalentus, tie ir jāsaskaņo ar autoruzraugu un būvuzraugu pirms to piegādes un iestrādes. 



